फ्रान्सेली भाषा

फ्रान्सेली भाषा (फ्रान्सेली: français [fʁɑ̃sɛ] वा langue française [lɑ̃ɡ fʁɑ̃sɛːz]) भारोपेली भाषा परिवार अन्तर्गत रोमान्स शाखाको भाषा हो। फ्रेन्च विभिन्न महाद्वीपहरूका  २९ देशहरूमा औपचारिक भाषा हो।  फ्रान्सेली संयुक्त राष्ट्रसङ्घ मा प्रयोग हुने ६ आधिकारिक भाषाहरू मध्ये एक पनि हो। यो मातृभाषाको रूपमा फ्रान्स, क्यानाडा, बेल्जियम, पश्चिमी स्विट्जरल्यान्ड, लक्जमबर्गका केही भागहरू, अमेरिकाका केही भागहरू, मोनाको, इटालीको अओस्त घाटी क्षेत्र र युरोप र अफ्रिकाका अन्य विभिन्न समुदायमा बोलिन्छ।  

सन् २०१५ मा फ्रान्सेली बोल्ने कुल लगभग जनसङ्ख्या (L2 र आंशिक बोल्ने जनसङ्ख्या सहित) युरोपमा ४०%, उप-सहारी अफ्रिका र हिन्द महासागरमा ३६%, उत्तर अफ्रिका र मध्य पूर्वमा १५%, अमेरिकामा, र एसियामा ८% र ओसिनियामा 1% रहेको थियो। फ्रान्सेली युरोपेली सङ्घमा दोस्रो सबैभन्दा व्यापक रूपमा बोलिने मातृभाषा हो र अन्य युरोपी मातृभाषीहरू मध्ये, लगभग एक-पाँचौँले दोस्रो भाषाको रूपमा फ्रान्सेली बोल्न सक्षम छन्। फ्रान्सेली युरोपेली सङ्घमा दोस्रो सबैभन्दा सिकाइने विदेशी भाषा पनि हो।  

अरु रोमान्स भाषाहरू जस्तै यसको उत्पत्ति ल्याटिनबाट भएको हो। फ्रान्सेली आफै भने गल क्षेत्रमा बोलिने ल्याटिन बाट विकसित भएको हो। यसले गर्दा यो गलको मूल केल्टी भाषाहरू जस्तै गली र रोमन साम्राज्य पछिको जर्मेनी फ़्रेङ्क राज्यको फ़्रेङ्कि भाषा बाट प्रभावित भएको छ। 


सन्दर्भ सामग्रीहरू

बाह्य कडीहरू

श्रेणी:भाषाहरू
श्रेणी:सम्पर्क भाषाहरू
श्रेणी:रोमन लिपिमा लेखिने भाषाहरू
श्रेणी:मिश्रण भाषाहरू